דייבי איסיי, מייסד סטוריקור וזוכה פרס TED, יצר אפליקציה שמטרתה
לחבר בין אנשים בפרוייקט של הקשבה, חיבור ונדיבות.
וזו הסיבה...
זאת ספריית הסיפורים האבודים.
כאן תמצאו את המקור האמיתי של הספינקס וסטונהנג',
את הכתבים שאבדו בשריפה באלכסנדריה,
את כל הרעיונות הגדולים שאיינשטיין מעולם לא חשב לרשום,
את החלום שאתם לא מצליחים לזכור מליל אמש,
את המילים הראשונות של הוריכם,
והאחרונות.
וזו הספריה הגדלה בקצב המהיר ביותר בעולם.
בשנה הקרובה,
25 שפות תתווספנה לאוסף,
שפות שלעולם לא תישמענה שוב בקול רם,
50 מיליון נקודות מבט שמעולם לא תוארו,
עדות אחרונה למעשה אתלטי מדהים,
מרי,
אומץ,
שטרם נקראו,
טרם נשמעו,
טרם נצפו.
אבל זהו ארכיון סטוריקור בספריית הקונגרס
בו כל דבר המוקלט ע"י סטוריקור נשמר לדורות הבאים.
זה המקום בו,
אם תתעדו את הוריכם,
סביכם,
שכניכם,
ילדיכם,
סיפוריהם ימשיכו לחיות.
מה היה קורה אילו אנה פרנק לא היתה כותבת יומן?
מה אם לא ניתן היה להקשיב לנאומו של מרטין לותר קינג על פסגת ההר?
מה אם לא היו מצלמים במהלך הנחיתה הראשונה על הירח?
אבל מה יקרה אם בחג הקרוב
חבר המשפחה הצעיר ביותר יראיין את המבוגר ביותר?
"כאילו שהדבר היחיד שרצה היה לספר לילדים שהוא אוהב אותם."
או אם בחג האהבה תשאלו אדם אהוב כמה שאלות
שמעולם לא חשבתם לשאול.
"להיות נשוי זה כמו שיש לך טלוויזיה צבעונית,
אתה אף פעם לא רוצה לחזור לשחור לבן."
היסטוריה היא כל הדברים האלה יחד,
עדות לטרגדיה,
התקדמות של ציביליזציה,
נצחונות הרואיים,
והרגעים והסיפורים הבונים את חיינו.
זוהי גם הפעולה של הקשבה אקטיבית לקולות מן העבר
ולאנשים החשובים לנו.
"תחנת הרכבת המרכזית, עכשיו,
אנחנו יודעים שיש ארכיטקט, אבל מי הציב את הברזל?
מי היו הבנאים?
מי טאטא את הרצפה?
מי תחזק את הרכבות?
אנו נתחיל לחגוג את חייהם של הלא נחגגים."
אז אתם יכולים ליצור היסטוריה אם תקליטו אותה.